Source: http://docplayer.hu/15945349-A-magyar-atletikai-szovetseg-versenybirokra-vonatkozo-utmutatoja.html
Timestamp: 2018-10-18 01:22:35
Document Index: 17754805

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A MAGYAR ATLÉTIKAI SZÖVETSÉG VERSENYBÍRÓKRA VONATKOZÓ ÚTMUTATÓJA - PDF
Download "A MAGYAR ATLÉTIKAI SZÖVETSÉG VERSENYBÍRÓKRA VONATKOZÓ ÚTMUTATÓJA"
1 A MAGYAR ATLÉTIKAI SZÖVETSÉG VERSENYBÍRÓKRA VONATKOZÓ ÚTMUTATÓJA A szabályzat január 1-től hatályos.
2 Tartalom Vezetői összefoglaló...3 Rövidítések jegyzéke A jó versenybíró tulajdonságai A hazai atlétikai versenybírók képzésére, továbbképzésére és minősítésére vonatkozó szabályok 6 3. Versenybírói díjak A versenybíróság szervezeti felépítése hazai versenyeken MASZ küldött
3 Vezetői összefoglaló Korábban a MASZ Szervezeti és Működési Szabályzata, majd a 2015-ben kiadott Versenyszabályzata rendelkezett a hazai versenybírókra vonatkozó általános irányelvekről, beleértve a jó versenybíró tulajdonságait, valamint a versenybírók minősítésének és képzésének szabályait. Ez utóbbit a MASZ Versenybíró Testülete a év végén felülvizsgálta, és kezdeményezte egy önálló, a hazai versenybírókra vonatkozó útmutató megalkotását. Jelen útmutató célja, hogy a hazai versenybíróktól január 1-től megkívánt viselkedési, valamint gyakorlati és elméleti képzési követelményeket összefoglalja. Továbbá a dokumentum részletezi a versenybírók képzésének és minősítésének szabályait. A január 1-től érvényben lévő versenybírói képzési rendszer tartalmazza az egységes felépítésű és követelményű országos minősítésű versenybírói tanfolyam és vizsga bevezetését. Ennek célja a hazai versenybíró képzés összehangolása a Nemzetközi Atlétikai Szövetség (IAAF) Technical Officials Education & Certification System (TOECS) oktatási rendszerével, amelynek alapvető eszköze a TOECS I. szintű tanfolyam és vizsga magyar nyelvű adaptálása. A hazai atlétikai versenybírók képzésére, továbbképzésére és minősítésére vonatkozó szabályok felülvizsgálata és módosítása, hosszú távon az új képzési rendszer folyamatos rendszerben történő fenntartása biztosíthatja, hogy Magyarországon minél több magas szinten képzett versenybíró legyen, aki részt tud venni hazánkban vagy más országokban rendezett nemzetközi versenyek lebonyolításában. Rövidítések jegyzéke IAAF MASZ TOECS VT International Association of Athletics Federations (Nemzetközi Atlétikai Szövetség) Magyar Atlétikai Szövetség Technical Officials Education & Certification System (Versenybíró Oktatási és Minősítési Rendszer) MASZ Versenybíró Testület 3
4 1. A jó versenybíró tulajdonságai 1.1. Jóllehet sokszor az ideálisnál kevesebb közreműködővel kell a versenyeket megrendezni, egy komolyabb atlétikai találkozóhoz legalább , összehangolt, csapatként dolgozó versenybíróra van szükség. Alapvető kötelességük, hogy a versenyzőknek, akik minden valószínűség szerint alaposan felkészültek számaikra, megadják az esélyt, hogy tiszta versenyben a lehető legjobb eredményeket érjék el. Mindjárt az elején hangsúlyoznunk kell, hogy mindig a versenyző érdeke az első. Az IAAF szabályok az atléták versenyeken való szereplését szabályozzák, és úgy alkották meg őket, hogy lehetőség szerint egyikük se juthasson tisztességtelen előnyhöz A szabálykönyv A technikai szabályokat az IAAF kézikönyvben teszik közzé, amely kétévenként jelenik meg. Elengedhetetlen, hogy a versenybírók és vezető tisztségviselők jól ismerjék a szabályokat, és bárki, aki rendszeresen akar versenyeken közreműködni alapvetőnek tekintse az IAAF kézikönyvet (szabálykönyvet). Azt is figyelembe kell venni, hogy a szabályok nem térnek ki minden lehetséges helyzetre, és időnként egy szabály értelmezése véleménykülönbséghez vezethet, még gyakorlott versenybírók között is. Ilyen esetekben a következő irányelvet alkalmazzuk: "Mi a szabály szándéka?" A szabályok (angol) szövegében a "must" (kell; muszáj) és a "should" (kellene; kell, ha lehetséges) szavak gyakran előfordulnak. A szóhasználat megválasztása szándékos. Az első esetben a szabály kötelező érvényű, a másodikban nem feltétlenül kell hozzá szigorúan ragaszkodni, de remélhetőleg ezeket is betartják Bírói döntések A versenybírók soha ne úgy álljanak a munkához, hogy "tetten kell érniük a versenyzőt". Inkább a tiszta verseny biztosítása legyen a cél, senki ne jusson előnyhöz vagy szenvedjen hátrányt. Más szóval, fizikai képességeiken kívül valamennyi versenyző egyenlő, akár nemzetközi szintű, akár egyszerű egyesületi atléta. Ha a bíró szubjektív döntést kénytelen hozni bármilyen helyzetben, kérdezze meg magától: "Mi lenne az a döntés, amely valamennyi versenyzővel szemben tisztességes?" Ez legyen a fő szempont. Előfordulhat, hogy bizonyos esetekben a versenybíró a jó szívére hallgatva hozná meg döntését. Ez esetben végig kell gondolni azt, hogy a meghozott döntés nem érinti-e hátrányosan más versenyzők érdekeit Tapintat A versenybíróknak mindig tudniuk kell, hogyan kezeljék a versenyzőket és hogyan ismerjék fel igényeiket. Tisztában kell lenniük azzal, hogy sok atléta ideges a versenyen, és diktatórikus hozzáállás könnyen kellemetlen helyzethez vezethet, ami több megértéssel elkerülhető lenne. Előfordulhat néhány olyan versenyző, aki nem akar együttműködni, ezeket kellő határozottsággal, de tapintatosan kell kezelni. Bármilyen 4
5 neves versenyzők, ha a megfelelő figyelmeztetésre nem reagálnak, büntetést érdemelnek. A vezetőbíró sárga lap felmutatásával figyelmeztetheti a versenyzőt, vagy piros lappal akár ki is zárhatja a további versenyzésből Program elcsúszás A versenyprogram elcsúszásának megakadályozása gyakran nehézséget okoz. A versenyzőnek joga van ahhoz, hogy szükségtelenül ne sürgessék, viszont a versenybírók feladata annak biztosítása, hogy a számok késedelem nélkül bonyolódjanak és így elősegítsék, hogy a program az időrend szerint folyjon. Valójában a versenyzők érdeke, hogy számaik az időrend alapján pontosan kezdődjenek, és bemelegítésüket ennek megfelelően végezhessék. Ezért tapintatosan "nyomást" kell gyakorolni az atlétákra, hogy a versenyprogram ne csússzon el Dohányzás A nemdohányzók védelméről és a dohánytermékek fogyasztásának, forgalmazásának egyes szabályairól szóló évi XLII. törvény értelmében nem szabad dohányozni közforgalmú intézmény (így sportlétesítmény) nyilvánosság számára nyitva álló helyiségeiben, zárt légterű helyiségeiben, és a bejáratától számított 5 méteres távolságon belül. Az atlétikai versenybírók a küzdőtéren és munkájuk végzése közben nem dohányoznak. Bár általában lehet találni a programban alkalmas időpontot, amikor ki lehet menni a küzdőtérről, ám a példamutató magatartást szem előtt tartva, a versenybíró a sportpályák területén, még az arra kijelölt helyen sem dohányzik nyilvánosan Alkohol és kábítószer fogyasztás A versenybíró közvetlen a verseny előtt és a verseny ideje alatt nem állhat nyilvánvalóan alkohol, kábítószer vagy más bódító hatású szer befolyása alatt. Továbbá a versenybíró nem tart magánál és nem fogyaszt szeszes italt, kábítószert vagy más bódító hatású szert a verseny ideje alatt Étkezés Az atlétikai versenybírók a küzdőtéren, munkájuk végzése közben nem étkeznek. Általában lehet találni a programban alkalmas időpontot, amikor ki lehet menni a küzdőtérről étkezni Öltözet A versenybírótól elvárt, hogy megjelenése legyen ápolt és ízléses, azaz öltözete legyen rendezett, egyszerű, nem kihívó (pl. egyszínű, combközépnél nem rövidebb nadrág vagy szoknya) és a versenybírói feladatokkal összeegyeztethető (pl. papucs, biztonsági okokból nem elfogadott). A MASZ versenyein a MASZ által rendszeresített fehér 5
6 póló/kék pulóver, egyéb versenyeken a rendező által biztosított öltözet viselete kötelező Összefoglalva, a következő tulajdonságokkal rendelkezzen az atlétikai versenybíró: a. Józan ész és tapintat. b. Jó összpontosító képesség. c. Csapatmunkára való képesség. d. Gyors reakciók. e. A feladatok elvégzéséhez szükséges megfelelő fizikai állapot. f. Határozott, de nem udvariatlan hozzáállás. g. Az atlétikai szabályok és a verseny követelményeinek hozzáértő ismerete. h. A szabályok korrekt és tisztességes alkalmazása a versenyen. i. A versenyzők szükségleteinek megértése. 2. A hazai atlétikai versenybírók képzésére, továbbképzésére és minősítésére vonatkozó szabályok 2.1. Alapfogalmak a. Versenyen közreműködők: i. önkéntes segítő ii. III. osztályú versenybíró iii. II. osztályú versenybíró iv. I. osztályú versenybíró v. országos minősítésű versenybíró vi. nemzetközi versenybíró b. Minősített versenybíró: Atlétikai versenyen versenybíró lehet az a legalább 16. életévét betöltött személy, aki versenybírói tanfolyamot hallgatott, a tanfolyam végén sikereses vizsgát tett és érvényes versenybírói igazolvánnyal rendelkezik. c. Nemzetközi versenybíró: Ezt a fokozatot csak az EAA, vagy az IAAF által négyévente szervezett nemzetközi tanfolyam elvégzése és sikeres vizsga letétele után lehet elnyerni. A TOECS II. szintű nemzetközi versenybírói képzésre a MASZ Versenybíró Testületének (továbbiakban: VT) javaslata alapján jelölhető az a legalább 21. életévét betöltött versenybíró, aki a versenyszabályokat alaposan ismeri, rendelkezik TOECS I. szintű sikeres vizsgával, az országos minősítés megszerzését követően legalább öt éven keresztül rendszeres gyakorlatot folytatott, versenybírói működése alatt rendszeresen látott el vezető versenybírói feladatokat és magas szintű angol nyelvismerettel rendelkezik. 6
7 d. Önkéntes segítő: Atlétikai versenyeken önkéntes segítők is közreműködhetnek, akik részére tanfolyam letétele nem kötelező. Ezen személyek kizárólag egyszerű, gyakorlatot nem igénylő feladatok ellátására vehetők igénybe A minősítések megszerzésének módjai a. III. osztályú versenybíró: i. III. osztályú versenybírói tanfolyamra jelentkezhet az a személy, aki egészségügyi szempontból alkalmas atlétikai versenybírói feladatok ellátására, és jelentkezését a területileg illetékes regionális igazgatóság elfogadta. ii. III. osztályú versenybírói tanfolyamok szervezése a regionális igazgatóságok feladata. iii. A területileg illetékes regionális igazgatóság köteles évente legalább egy III. osztályú tanfolyamot meghirdetni. iv. A tanfolyamhoz szükséges segédanyagokat (tananyag és vizsga) a VT biztosítja a szervező számára. A tanfolyam elvárható óraszáma legkevesebb 12 db 45 perces tanóra. v. A VT által jóváhagyott előadókat és vizsgabizottságot a területileg illetékes regionális igazgatóság kéri fel. vi. A vizsgára bocsátás feltétele a tanfolyam elméleti óráinak több, mint 70 %- ban történő látogatása. vii. A III. osztályú versenybírói minősítés megszerzésének feltétele a sikeres (legalább 55 %-os eredménnyel megoldott) írásbeli vizsga. i. Az eredményes vizsgát tett hallgatókat a területileg illetékes regionális igazgatóság tartja nyilván, a MASZ nyilvántartásra kiadott egységes elvei alapján. Az újonnan minősített III. osztályú versenybírók adatait a regionális igazgatóságok minden évben május 31-ig kötelesek nyilvántartásba vétel végett a MASZ iroda részére megküldeni. b. II. osztályú versenybíró: i. II. osztályú versenybírói tanfolyamra jelentkezhet az a személy, aki egészségügyi szempontból alkalmas atlétikai versenybírói feladatok ellátására, és jelentkezését a területileg illetékes regionális igazgatóság elfogadta. ii. A területileg illetékes regionális igazgatóság II. osztályú versenybírói vizsgára javasolhatja azokat a versenybírókat, akik a III. osztályú minősítés megszerzését követően legalább egy éven keresztül rendszeres gyakorlatot folytattak. Számukra a tanfolyamon való részvétel nem kötelező. iii. II. osztályú versenybírói tanfolyamok szervezése a regionális igazgatóságok feladata. 7
8 iv. A területileg illetékes regionális igazgatóság köteles kétévente legalább egy II. osztályú tanfolyamot meghirdetni. v. A tanfolyamhoz szükséges segédanyagokat (tananyag és vizsga) a VT biztosítja a szervező számára. A tanfolyam elvárható óraszáma legkevesebb 24 db 45 perces tanóra. vi. A VT által jóváhagyott előadókat és vizsgabizottságot a területileg illetékes regionális igazgatóság kéri fel. vii. A versenybírói minősítéssel nem rendelkező tanfolyam hallgatók számára a vizsgára bocsátás feltétele a tanfolyam elméleti óráinak több, mint 70 %-ban történő látogatása. viii. A II. osztályú versenybírói minősítés megszerzésének feltétele a sikeres (legalább 75 %-os eredménnyel megoldott) írásbeli vizsga, és a (vizsgáztató döntése alapján) sikeres szóbeli vizsga, továbbá legalább 8 óra időtartamú gyakorlati versenybíráskodás valamely a MASZ által nyilvántartott versenyen (ez utóbbi nem vonatkozik a versenybírói minősítéssel már rendelkező tanfolyam hallgatókra). Szóbeli vizsgára az bocsátható, aki a tesztkérdéseket legalább 75 %-os eredménnyel megoldja. ix. A II. osztályú tanfolyam írásbeli vizsgájának legalább 55 %-os eredménnyel történő teljesítése III. osztályú minősítés megszerzésére jogosít fel. x. Az eredményes vizsgát tett hallgatókat a területileg illetékes regionális igazgatóság tartja nyilván, a MASZ nyilvántartásra kiadott egységes elvei alapján. Az újonnan minősített II. és III. osztályú versenybírók adatait a regionális igazgatóságok minden évben május 31-ig kötelesek nyilvántartásba vétel végett a MASZ iroda részére megküldeni. c. I. osztályú versenybíró: i. Erre a fokozatra azok a versenybírók jogosultak, akik a II. osztályú minősítés megszerzését követőn legalább két éven keresztül rendszeres gyakorlatot folytattak és versenybírói működésük alatt több alkalommal láttak el brigádvezetői vagy magasabb beosztású feladatokat. ii. A I. osztályú versenybírói fokozatot a területileg illetékes regionális igazgatóság javasolja és hagyja jóvá. iii. Az újonnan minősített I. osztályú versenybírók adatait a területileg illetékes regionális igazgatóság tartja nyilván, a MASZ nyilvántartásra kiadott egységes elvei alapján. Ezen adatokat a regionális igazgatóságok minden évben május 31-ig kötelesek nyilvántartásba vétel végett a MASZ iroda részére megküldeni. d. Országos minősítésű versenybíró: i. A MASZ 2016-tól bevezeti az egységes felépítésű és követelményű országos minősítésű versenybírói tanfolyam és vizsga rendszerét, amely felváltja a 8
9 korábbi országos minősítésű vizsgát, és megfelel a TOECS (Technical Officials Education & Certification System) I. szintjének, A TOECS I. szintű tanfolyam és vizsga magyar nyelvű adaptálása a MASZ VT feladata. ii. Országos versenybírói tanfolyamra jelentkezhetnek azok a legalább 18. életévüket betöltött versenybírók, akiket erre a területileg illetékes regionális igazgatóság javasol, és akik az I. osztályú minősítés megszerzését követőn legalább két éven keresztül rendszeres gyakorlatot folytattak, és versenybírói működésük alatt több alkalommal láttak el vezető versenybírói feladatokat. iii. Az országos minősítésű tanfolyamot a MASZ iroda szervezi kétévente. A tanfolyamra történő jelentkezéseket minden évben február 28-ig kell megküldeni a MASZ Irodának. A jelentkezők a tanfolyam és vizsga időpontjáról és helyéről 30 nappal azt megelőzően értesítést kapnak. iv. A tanfolyamhoz szükséges segédanyagokat (tananyag és vizsga) a VT biztosítja, az előadókat és a vizsgabizottságot a VT jelöli ki. v. A tanfolyam elvárható óraszáma legkevesebb 33 db 45 perces tanóra. vi. A vizsgára bocsátás feltétele a tanfolyam óráinak több, mint 70 %-ban történő látogatása. vii. Az országos szintű versenybírói minősítés megszerzésének feltétele a sikeres (legalább 75 %-os eredménnyel megoldott) írásbeli vizsga, és a sikeres (legalább 50 %-os eredménnyel megoldott) szóbeli vizsga. Szóbeli vizsgára az bocsátható, aki a tesztkérdéseket legalább 75 %-os eredménnyel megoldja. Az írásbeli vizsga általában 25 kérdést tartalmaz, a kérdések úgy állítandók össze, hogy a vizsgáztatók képet kapjanak arról, hogy a jelölt alkalmas-e vezető bírói feladatok ellátására, rendelkezik-e döntési képességgel, tud-e vitás, szabálykönyvben nem részletezett kérdésekben eligazodni. viii. A sikeres írásbeli és szóbeli vizsgát tett versenybírók IAAF TOECS Level I oklevelet kapnak és megszerzik az országos szintű minősítést. ix. A tanfolyamra és vizsgára jelentkező versenybírókról nyilvántartást kell vezetnie a VT-nek, ebben rögzíteni: a nevüket, elérhetőségüket, nyelvtudásukat, a tanfolyam és vizsga időpontját, az elért pontszámokat, a megújító vizsgák esedékes időpontjait. x. Az eredményes vizsgát tett hallgatókat a MASZ VT tartja nyilván. Az újonnan minősített országos versenybírók adatait a MASZ VT megküldi a MASZ iroda részére. xi. A sikeres országos szintű vizsgát tett versenybírók számára négy évenként kötelező a vizsga megújítása. A megújító vizsga alkalmával tanfolyamon való részvétel nem kötelező. A 70. életévét betöltött országos minősítésű versenybírónak nem szükséges a megújító vizsgán való részvétel. 9
10 xii. xiii. xiv. A megújító vizsgákat négyévente a MASZ VT szervezi (akár e-learning módszerrel). Az eredményes megújító vizsgát tett hallgatókat a MASZ VT tartja nyilván. Az országos minősítésüket megújító versenybírók adatait a MASZ VT megküldi a MASZ iroda részére. A megújító vizsgát nem tett vagy a megújító vizsgát eredménytelenül teljesítők I. osztályú versenybíróként működhetnek mindaddig, míg sikeres országos minősítésű vizsgát nem tesznek. 3. Versenybírói díjak 3.1. A MASZ által szervezett és lebonyolított versenyek esetén fizetendő minimum versenybírói díjakat a MASZ elnöksége határozza meg a VT által benyújtott előterjesztés alapján. A versenybírók bruttó óradíja, a MASZ elnökség 3/2014 (II.07.) számú határozatának értelmében az alábbiak szerint került megállapításra február 1-től: III. o. minősítés: II. o. minősítés: 800 Ft/óra 850 Ft/óra I. o. minősítés: 900 Ft/óra Országos minősítés: 1000 Ft/óra 3.2. A versenybírói díjakat a VT évente felülvizsgálja és a MASZ elnökségének részére előterjesztést készít a minősítési besorolásnak megfelelő óradíjakról A hatályos versenybírói díjakat a MASZ a honlapján, valamint jelen útmutató részeként teszi közzé A MASZ versenyrendszerében szereplő, de nem a MASZ által szervezett vagy lebonyolított versenyek esetében, a verseny rendezője eltérhet a jelen útmutató 3.1. pontjában meghatározott versenybírói díjaktól, ám törekedni kell azok országos szintű betartására A III. osztályú versenybírói óradíj nem lehet alacsonyabb, mint a vonatkozó kormányrendeletben meghatározott mindenkori, a legalább középfokú iskolai végzettséget, illetve középfokú szakképzettséget igénylő munkakörben foglalkoztatott munkavállaló számára megállapított garantált bérminimum értéke Nemzetközi versenyeken vagy nemzetek közötti válogatott viadalokon csak megfelelő tapasztalattal és nemzetközi gyakorlattal, lehetőleg idegennyelv-ismerettel rendelkező országos vagy I. osztályú minősítésű versenybíró láthatja el a vezetőbírói tiszteket Országos bajnokságon csak országos minősítésű versenybíró láthatja el az elnöki feladatokat. Egyéb versenyek versenybíróságának elnöke országos vagy I. osztályú minősítésű versenybíró lehet. 10
11 4. A versenybíróság szervezeti felépítése hazai versenyeken A versenybíróság szervezeti felépítését hazai versenyeken az alábbi ábra mutatja. A versenyek tisztségviselői által ellátandó feladatokat a szabálykönyv tartalmazza (lásd Szabály). Hazai versenyeken a versenyirányításért a versenybíróság elnöke felel. Az elnököt országos bajnokságokra és diákolimpiai versenyek országos döntőire a MASZ VT jelöli ki, egyéb versenyekre a területileg illetékes regionális igazgatóság. A versenybíróság elnökének és általános elnökhelyettesének feladatai az alábbiak Versenybíróság elnöke A versenybíróság elnöke vezeti a versenyt, felel annak zökkenőmentes és sikeres lebonyolításáért, és irányítja a versenybíróság munkáját. Működése során: a. felülvizsgálja a versenyek helyének szabályos előkészítését, amit a rendező szerveknek kell biztosítani; 11
12 b. a technikai elnökhelyettessel együtt ellenőrzi a versenyhelyek állapotát, a felmérések helyességét, a versenyek lebonyolításához szükséges berendezéseket, illetve a felszerelések szabályosságát és használhatóságát; c. figyelemmel kíséri a verseny szabályos menetét és dönt a verseny folyamán felmerülő vitás kérdésekben; d. a hivatalos személyeken és versenybírókon kívül szorosan együttműködik a technikai elnökhelyettessel; e. haladéktalanul megvizsgálja a beérkezett óvásokat és döntését azonnal meghozza; azokban az esetekben, amikor az óvás alapjául szolgáló tények nem vizsgálhatók ki azonnal, döntését későbbre halasztja, ilyenkor az érintett versenyző feltételesen (óvás alatt) tovább versenyezhet; f. ha valamelyik versenyző szabálysértése befolyásolhatja ellenfeleinek eredményét, új versenyt rendelhet el, amelyben csak a véleménye szerint jogosult versenyzők vehetnek részt; g. felülvizsgálja és igazolja az elért csúcseredmények hitelességét, gondoskodik a csúcshitelesítési jegyzőkönyv kiállításáról és annak a Magyar Atlétikai Szövetséghez, a csúcseredmény elérését követő 24 órán belül történő eljuttatásáról.; h. jóváhagyja az összesített versenyjegyzőkönyvet, amelyet a verseny rendezője köteles megküldeni excel formátumban a MASZ-nak a Versenyszabályzatában előírtak szerint (lásd 17. (1); 28/B. (8)); i. elnöki jelentést küld a MASZ-nak vagy a területileg illetékes regionális igazgatóságnak a versenyt követő 8 napon belül. A versenybíróság elnökének jogai és kötelezettségei: a. megtilthatja a verseny vagy valamely versenyszám megrendezését, ha a verseny kezdetekor a színhely, valamilyen berendezés vagy felszerelés nem alkalmas a verseny megkezdésére; b. mindaddig nem ad engedélyt a verseny megkezdésére, amíg a versenyorvos nincs jelen; c. megváltoztathatja a versenyszámok sorrendjét vagy időrendjét, ha a verseny lebonyolítása ezt szükségessé teszi (a verseny feltételeit azonban nem módosíthatja), a megváltoztatott időrendet vagy sorrendet a versenyzőkkel és azok vezetőjével megfelelő időben közölnie kell; d. nem engedi versenyezni azokat a versenyzőket, akiknek életkora, minősítése, felszerelése, illetve ruházata nem felel meg a szabályoknak vagy a versenyfeltételeknek; e. félbeszakítja a versenyt, ha annak lebonyolítását a kedvezőtlen időjárás zavarja, ha más körülmények folytán használhatatlanná válik a verseny színhelye, ha a közönség magatartása zavarja a versenyt (ez utóbbi esetben, amennyiben a rend helyreállítása nem biztosítható, a verseny végleges befejezését is elrendelheti); 12
13 f. figyelmezteti, illetve kizárja a versenyből azokat a versenyzőket, akik súlyos szabálytalanságot, feltűnő fegyelmezetlenséget, esetleg durvaságot követtek el a verseny folyamán, és erről személyesen vagy a vezetőbíró jelentése alapján meggyőződött. A versenyző figyelmeztetését sárga lap felmutatásával, a kizárást a piros lap felmutatásával lehet jelezni. Sárga lapos figyelmeztetést a vezetőbírók is adhatnak, kizárásra azonban csak a versenybíróság elnökének van joga. A figyelmeztetést, illetve a kizárást jegyzőkönyvben kell feltüntetni; g. kizárja a bíráskodásból azokat a versenybírákat, akik működésük folyamán ismételten és többször súlyos hibákat követtek el, fegyelmezetlenül viselkedtek, vagy a rájuk bízott feladatot nem tudták teljesíteni, h. valamennyi versenybíró döntését megváltoztathatja (kivétel lásd i) pontban), ha a hibás döntésről személyesen meggyőződött; i. dönthet bármely, az indítással kapcsolatos ügyben, ha nem ért egyet az indítóbrigád döntésével, kivéve, ha olyan nyilvánvaló hibás rajtról van szó, melyet IAAF által jóváhagyott rajt információs rendszer jelzett, hacsak bármilyen okból úgy nem értékeli, hogy a rendszer meghibásodott A versenybíróság általános elnökhelyettese: a. a versenybíróság elnökének utasításai szerint működik, és távollétében őt helyettesíti; b. a verseny megkezdése előtt, valamint befejezése után vezeti a versenybíróság üléseit; c. beosztja a versenybírákat az egyes versenyszámokhoz; d. ellenőrzi a versenybírák versenyhelyeken való pontos megjelenését; e. igazolja a versenybírók meghívás szerinti megjelenését és közreműködését; f. verseny közben átcsoportosítja a versenybírákat; g. szigorúan ügyel arra, hogy a pályán illetéktelen személy ne tartózkodjon Döntőbíróság összetétele: a) Elnök- elnökhelyettesi felállásban működő versenybíróság esetén: i. Versenybíróság Elnöke; ii. Versenybíróság Elnökhelyettese; iii. Titkárság (Iroda) vezető. b) A nemzetközi versenyek felállását követő bírói összetétel esetén: i. Versenyigazgató; ii. A döntésben nem érdekelt Vezetőbíró a ; iii. Titkárság (Iroda) vezető. a Megjegyzés: a döntésben nem érdekelt vezetőbíró személye: Futószámokban történt óvás esetén: az ugrószám vezetőbírója; Ugrószámokban történt óvás esetén: a dobószám vezetőbírója; Dobószámokban történt óvás esetén: a futószám vezetőbírója. 13
14 5. MASZ küldött A MASZ versenyrendszerében szereplő versenyekre a MASZ küldöttet jelölhet ki, függetlenül attól, hogy az a MASZ által szervezett vagy lebonyolított verseny-e. A MASZ küldött feladatáról a MASZ külön rendelkezik. 14